
ΠΡΑΚΤΙΚΟ ΣΥΝΕΔΡΙΑΣΗΣ ΤΡΙΜΕΛΟΥΣ ΕΠΙΤΡΟΠΗΣ 
ΓΙΑ ΤΗΝ ΠΡΟΣΛΗΨΗ Ι.Δ.Ο.Χ. ΚΑΤΑ ΤΗ ΔΙΑΡΚΕΙΑ ΤΗΣ ΑΝΤΙΠΥΡΙΚΗΣ ΠΕΡΙΟΔΟΥ

 Στο Βόλο, σήμερα 30-09-2024 και ώρα 09:00 π.μ. , στα γραφεία της Δ/νσης Δασών Μαγνησίας (Ξενοφώντος 1), συνήλθε σε συνεδρίαση η Επιτροπή για την πρόσληψη προσωπικού Ι.Δ.Ο.Χ.,  η οποία συγκροτήθηκε με την υπ’ αριθμ. πρωτ. 415668/04-09-2024 απόφαση της Προϊσταμένης της Επιθεώρησης Εφαρμογής Δασικής Πολιτικής Θεσσαλίας – Στ. Ελλάδας (ΑΔΑ: 994Φ4653Π8-Μ93) με θέμα: «Συγκρότηση τριμελούς επιτροπής πρόσληψης προσωπικού ΙΔΟΧ διαφόρων ειδικοτήτων, για την αντιμετώπιση εποχικών ή άλλων περιοδικών ή πρόσκαιρων αναγκών κατά τη διάρκεια της αντιπυρικής περιόδου 2024 του Δασαρχείου Σκοπέλου», προκειμένου να ελέγξει και αξιολογήσει τα υποβληθέντα από τους υποψήφιους δικαιολογητικά και να προβεί στην κατάρτιση των πινάκων κατάταξης των υποψηφίων για την πλήρωση τριών (3) θέσεων Π.Ε. Δασολόγων, μία (1) θέση Π.Ε. Διοικητικών, μίας (1) θέσης Τ.Ε. Δασοπόνων, μίας (1) θέσης Τ.Ε. Διοικητικών και μίας (1) θέσης Δ.Ε. Δασοφυλάκων όπως αυτές ανακοινώθηκαν με  την αριθμ. Πρωτ. 404013/28-08-2024 (ΑΔΑ: 9ΑΞΖ4653Π8-ΡΦΧ) ανακοίνωση  - πρόσκληση ενδιαφέροντος του Δασαρχείου Σκοπέλου περί «Πρόσληψης προσωπικού διαφόρων ειδικοτήτων,  με τη διαδικασία του άρθρου 36 του Ν. 4765/2021, όπως τροποποιήθηκε κα ισχύει, για την αντιμετώπιση εποχικών ή άλλων περιοδικών ή πρόσκαιρων αναγκών από τις Δασικές Υπηρεσίες,  στη χωρική αρμοδιότητα των οποίων ανήκουν οι περιοχές που ορίζονται ως επικίνδυνες, σύμφωνα με το ΠΔ 575/1980 (Α’ 157) άρθρο 27 του Ν. 4964/2022 (Α΄ 150), την αριθμ. ΥΠΕΝ/ΔΔΥ/81655/7765/25.07.2024 (ΦΕΚ 4431/τ. Β΄/29.07.2024)  ΚΥΑ (ΑΔΑ: ΡΓΦΨ4653Π8- 3ΘΜ):
 Η Επιτροπή αποτελούμενη από τους:
1. Αθανάσιο Παπαγιάννη – Δασολόγο, αναπληρωτή Προϊστάμενο του Δασαρχείου Σκοπέλου
2.    Ευθύμιο Νέτσικα – Δασολόγο, Υπάληλο της Δ/νσης Δασών Μαγνησίας  Δασαρχείου Βόλου
3.    Ακριβή Φώτογλου – Διοικητικό υπάλληλο της Δ/νσης Δασών Μαγνησίας, εκτελούσα και  χρέη Γραμματέως της Επιτροπής
αφού διαπίστωσε ότι υποβλήθηκαν στο ΔασαρχείοΣκοπέλου, εμπρόθεσμα, μέχρι και την 23η Αυγούστου 2024, είκοσι δύο (22) αιτήσεις για την πλήρωση των τριών (3) θέσεων Π.Ε. Δασολόγων, την 1 θέση Π.Ε. Διοικητικών, την μία (1) θέση Τ.Ε. Δασοπόνων, την μία (1) θέση Τ.Ε. Διοικητικών και την μία (1) θέση Δ.Ε. Δασοφυλάκων, συνέταξε τον επισυναπτόμενο στο παρόν ΠΙΝΑΚΑ   στον οποίους περιλαμβάνεται το σύνολο των υποψηφίων μετά των υποβληθέντων από τον καθένα απαιτούμενων δικαιολογητικών 
 Στην συνέχεια για την επιλογή – πρόσληψη του ανωτέρω προσωπικού, ακολουθήθηκε η παρακάτω διαδικασία, σύμφωνα με την αριθμ. 404013/28-08-2024  ανακοίνωση – πρόσκληση εκδήλωσης ενδιαφέροντος του Δασαρχείου Σκοπέλου και τις σχετικές διατάξεις του Ν. 4765/2021, ως τροποποιήθηκε και ισχύει. Συγκεκριμένα η Επιτροπή αφού εξέτασε ενδελεχώς τα δικαιολογητικά που κατατέθηκαν από τους υποψηφίους με τις αιτήσεις τους, απέκλεισε από την περαιτέρω διαδικασία αξιολόγησης τους υποψήφιους που δεν διέθεταν σωρευτικά (εκτός του βασικού τίτλου σπουδών) τα επιπλέον απαιτούμενα προσόντα και συνέχισε τη διαδικασία αξιολόγησης με τους υποψήφιους που διέθεταν το σύνολο αυτών, κατατάσσοντας τους κατά σειρά προτεραιότητας με βάση την σωρευτική ικανοποίηση του βαθμού του τίτλου σπουδών και της εντοπιότητας. 
Κατόπιν αυτών η σειρά κατάταξης των υποψηφίων καταγράφεται στο ίδιο πίνακα όπου οι επιτυχόντες εμφανίζονται με έντονη γραφή.
Το παρόν αφού διαβάστηκε και βεβαιώθηκε υπογράφεται ως ακολούθως:

Η ΕΠΙΤΡΟΠΗ


Αθανάσιος Παπαγιάννης                                Ευθύμιος Νέτσικας                              Ακριβή Φώτογλου





